<classify> Aidha kocha huyo pia alikiri kumkumbuka Danny Mrwanda aliyesajiliwa Yanga kwenye dirisha dogo akisema pengo lake linaonekana.Katika mchezo wa Ligi Kuu uliochezwa mwishoni mwa wiki iliyopita kwenye Uwanja wa Jamhuri Morogoro Polisi ilishindwa kuutumia vyema uwanja wake wa nyumbani baada ya kutoka sare ya bila kufungana dhidi ya Stand United.Akizungumza na gazeti hili jana Rishard alisema kikosi hicho kilicheza vizuri na kupata nafasi nyingi za kufunga lakini kilishindwa kutamba kwa kuwa umaliziaji wake haukuwa mzuri.Tulitamani ushindi, lakini kwa bahati mbaya nimegundua umaliziaji wetu haukuwa mzuri, hivyo tuna kazi kubwa mbele nitajitahidi kuyarekebisha kwa ajili ya mchezo ujao, alisema.Alisema kutokana na kushindwa kufanya vizuri hakika wanamkumbuka mchezaji wao Mrwanda. Mrwanda alikuwa ndiye mfungaji tegemeo wa timu hiyo akiifungia mabao manne kabla ya kuondoka.Kukosekana kwa Mrwanda kumeanza kuonekana na tutaendelea kumkumbuka kwasababu alikuwa ni mchezaji mzuri aliyekuwa anajituma, na kutufikisha hapa tulipo, alisema. Katika msimamo wa ligi Polisi ipo nafasi ya sita ikiwa na pointi 13 nyuma ya JKT Ruvu iliyo nafasi ya tano.  <topic>: michezo 